Александър Пушкин
Любима, време е…

Превод от руски: Петър Велчев, 2008

chitanka.info

Любима, време е…[0]

Любима, време е! Покой духът жадува —

изтичат ден след ден и всеки час отплува

частица битие, а ние — без да спрем —

все за живот ламтим, но току-виж умрем.

Знай, няма щастие, но мир и волност има.

Лелея, като роб, една мечта любима:

да бягам надалеч — в щастливата страна

на чисти радости, и труд, и тишина.

1834

[0] Стихотворението по всяка вероятност е писано през юни 1834 г., когато Пушкин напразно се опитва да получи оставка от дворцовата служба, която винаги му е тежала, и да отиде да живее на село — със своето семейство и своето творчество. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.